Talleraas' sak avvist i Høyesterett
Den tidligere stortingsrepresentanten ble i Borgarting lagmannsrett dømt for grovt uaktsomt bedrageri etter at han uberettiget hadde mottatt vel 2,6 millioner i alderspensjon fra Stortinget. - Med dette er punktum satt i den såkalte stortingspensjonssaken, skriver Økokrim i en pressemelding tirsdag.Talleraas ble sammen med Magnus Stangeland i mai 2010 tiltalt for grovt uaktsomt bedrageri. Begge hadde mottatt alderspensjon etter den såkalte 75-årsregelen i den tidligere loven om pensjon for stortingsrepresentanter, til tross for at de hadde for høye arbeidsinntekter til å kunne få slik pensjon.Oslo tingrett dømt opprinnelig Talleraas til seks måneders ubetinget fengsel, men i ankesaken ble straffen omgjort av Borgarting lagmannsrett til betinget fengsel. Lagmannsretten mente at et bedrageri på 2,6 millioner kroner i utgangspunktet burde tilsi en strengere straff enn bare betinget fengsel, men la vekt på at det var gått lang tid siden saksforholdet. Påtalemyndigheten valgte å ikke anke over straffeutmålingen. Stangeland ble frifunnet av Høyesterett i april i fjor.
Høyesterett har avvist Anders Talleraas' anke i stortingspensjonssaken. Dommen på seks måneders betinget fengsel blir dermed stående.